Swartkrans

Swartkrans is ’n Suid-Afrikaanse erfenisgebied naby Sterkfontein wat ryk is aan argeologiese materiaal, veral hominiedoorblyfsels. Dit is sowat 32 km van Johannesburg af geleë.

Dit is in 1968 deur die Universiteit van die Witwatersrand gekoop. Die oudste fossiele wat daar gevind is, is tussen sowat 1,8 en 2 miljoen jaar oud.

Van die vroegste getuienis van die beheer van die omgewing deur brande is by Swartkrans gevind. Van die fossiele wat daar ontdek is, sluit in dié van Homo erectus, Paranthropus en Homo habilis.

Swartkrans is deel van die wêrelderfenisgebied Wieg van die Mensdom.

Verwysings 

Argeologiese vindplekke in Suid-Afrika
Erfenishulpbronne in Suid-Afrika
Wêrelderfenisgebiede in Suid-Afrika